钦定古今图书集成/理学汇编/学行典/第135卷 > 子华子 > 《神气》
## 钦定古今图书集成/理学汇编/学行典/第135卷 > 子华子 > 《神气》

宋有澄子者，亡其缁衣，顺涂以求之。见妇人衣缁衣
焉，援之而弗舍，曰：“而以是偿我矣。”妇人曰：“公虽亡缁
衣，然此吾所自为者也。”澄子曰：“而弗如速以偿我矣。
我昔所亡者纺缁，今子之所衣者，襌缁也。以襌缁而
当我之纺缁也，而岂有所不得哉？”子华子曰：“夫利之
惛心也，幸于得而已矣，忘其所以为质者矣。幸于得”
而忘其所以为质，夫何所惮而不为之哉？今世之人，
求其不为《澄子》者或寡矣。